google/wiki40b huggingface dataset:
Tempoyak

Tempoyak dibuat daripada isi buah durian. Isi durian ini diasingkan daripada bijinya dan ditambah dengan sedikit garam dan disimpan selama tiga hingga lima hari di dalam suhu bilik untuk proses penapaian. Tempoyak biasanya tidak dimakan begitu sahaja tetapi selalunya dibuat sambal atau dimasukkan ke dalam masakan seperti gulai tempoyak ikan patin atau pais ikan tempoyak. Tempoyak sangat terkenal di negeri Pahang dan Perak, malah di bandar Temerloh, Pahang sendiri gulai ikan patin masak tempoyak sangat terkenal.
Tempoyak juga terkenal di Indonesia (terutama di Palembang, Sumatera dan Kalimantan).

Di Indonesia

Tempoyak sangat terkenal di kalangan masyarakat Sumatera bahagian timur. Menurut sejarah hal ini dilantarankan jumlah pengeluaran buah durian sendiri sangat berlebihan sehingga tidak mampu disimpan lama. Masakan khas dari wilayah ini seperti Pindang Ikan Patin juga menggunakan tempoyak.

Di Malaysia

Tempoyak turut dirakamkan dalam Hikayat Abdullah sebagai makanan harian bagi penduduk Terengganu, semasa melawat Terengganu (sekitar 1836), dengan menyatakan bahawa makanan kegemaran mereka ialah "... tempoyak dan pekasam dan petai dan jering dan sebagainya...."

Cara memasak

Terdapat pelbagai jenis cara masakan menggunakan tempoyak ini dan antara yang sangat terkenal ialah gulai tempoyak. Gulai ini biasa dimasak bersama ikan; antara ikan yang sesuai digulai bersama tempoyak ialah ikan patin, ikan baung dan ikan jelawat .Ia juga boleh dimasak bersama ayam bergantung kepada selera masing-masing. Selain itu, tempoyak juga boleh dibuat sambal tumis ikan bilis, pais tempoyak (ikan yang dibakar bersama tempoyak), dan sambal tempoyak (tempoyak yang digaul bersama cili padi kemudian dimakan begitu sahaja atau digoreng bersama ikan bilis).

Khasiat

Durian yang rasanya sangat manis dan kaya dengan kalori menjadi pantang larang bagi mereka yang menghadapi penyakit kronik. Bagaimanapun seorang pensyarah kanan Jabatan Kejuruteraan Kimia dan Proses di Fakulti dan Alam Bina, Universiti Kebangsaan Malaysia (UKM), Noorhisham Tan Kolfi menjalankan kajian mengenai tradisi ini.
Kajian menunjukkan tempoyak yang dihasilkan melalui proses penapaian ialah makanan yang baik untuk kesihatan. Dalam kajian tersebut, didapati tempoyak mempunyai nilai probiotik (miliki mikrooorganisma baik) di dalamnya. Bakteria berkenaaan boleh hidup dalam persekitaran usus dengan keadaan asid pada pH2 dan selesa dalam persekitaran pH4. Tempoyak didapati mempunyai kandungan bakteria asid laktik (Lactic acid bacteria -LAB) yang tinggi. Dalam kajian kepelbagaian, tiga pengasingan tidak dapat dikenal pasti dengan menggunakan SDS-PAGE protein sel penuh atau API 50 CH.Akan tetapi kajian yang dijalankan Noorhisham telah mengasingkan dan mengenalpasti LAB.
Urretxu

Urretxu merupakan sebuah kawasan perbandaran di Sepanyol di Gipuzkoa, di komuniti autonomi Basque.
Gerakan Rakyat Membantah Judi

Gerakan Rakyat Membantah Judi (GMJ) merupakan sebuah NGO ditubuhkan pada 1 Jun 2010 bagi membantah tindakan kerajaan Malaysia meluluskan lesen judi bola sepak Piala Dunia 2010 bermula 11 Jun 2010.Pengerusinya ialah Cikgu Mohd Azami Abdul Hamid. Setiausahanya Suhaizan Kaiat menggesa lesen judi yang telah diluluskan ditarik balik.
Kelulusan lesen judi akan mendatangkan impak negatif kepada rakyat, bukan mendatangkan kebaikan kepada negara seperti yang dicanangkan. Mutu sukan negara akan merosot, mendorong rakyat bergantung kepada nasib, menurunkan produktiviti negara, meruntuhkan institusi keluarga, meningkatkan gejala sosial, meningkatkan kadar jenayah, meningkatkan beban hutang rakyat, meruntuhkan ekonomi negara dan menyalahi dasar-dasar semua agama.

Reaksi Vincent Tan

Tan Sri Vincent Tan mahu mendermakan RM525 juta hasil penjualan kepentingan dalam Ascot Sports Sdn Bhd Better Malaysia Foundation. Vincent Tan merayu kepada kerajaan Pakatan Rakyat (PR) supaya “bersikap adil” dan menarik balik larangan dikenakan ke atas premis judi sukan di negeri masing-masing. Suhaizan Kaiat menggesa duit derman di diserahkan sahaja kepada pihak yang meluluskan lesen judi itu. Setakat ini, Kelantan, Selangor, Kedah dan Pulau Pinang mengisytiharkan tidak akan membenarkan aktviti pertaruhan sukan. Malahan Ketua Menteri Pulau Pinang Lim Guan Eng sanggup disaman berhubung arahan itu.
Silat Purba

Silat Purba ialah sebuah Perguruan Silat yang bergerak di Negeri Sembilan. Silat ini dikatakan berasal dari Minangkabau dan dibawa oleh seorang guru silat bernama Zabur. Silat ini kemudiannya dikembangkan oleh Mohammad Pauzi bin Ahmad.
Dunia Hiburan TV

Dunia Hiburan TV merupakan salah satu saluran yang terdapat di stesen berbayar kedua negara, MiTV.
Dunia Hiburan TV di saluran 11 merupakan saluran E! Entertainment versi tempatan yang menawarkan berita dan gosip mengenai selebriti dari Malaysia, Indonesia dan Singapura.
Pengarah DHTV adalah Adnan Abu Hassan, seorang penggubah lagu terkenal di Malaysia.
Glénouze

Glénouze ialah sebuah komun di jabatan Vienne di wilayah Poitou-Charentes barat Perancis.
Amalan anti-persaingan

Amalan anti-persaingan ialah amalan syarikat atau kerajaan yang menghalang dan/atau mengurangkan persaingan dalam pasaran (lihat sekatan perdagangan).
Ketuanan Putih

Ketuanan kulit putih ialah sebuah ideologi perkauman yang diasaskan fahaman bahawa orang kulit putih lebih mulia dan hebat berbanding bangsa-bangsa lain lalu perlu menunjukkan kekuasaan dominan mereka kalangan bangsa-bangsa lain yang dianggap hina. Fahaman ini bardasarkan rasisme saintifik yang turut dikukuhkan hujahan pseudosains.
Istilah ini juga digunakan untuk menggambarkan ideologi politik yang mengekalkan kekuasaan masyarakat, politik, sejarah atau institusi yang diasaskan orang berkulit putih. Fahaman ketuanan ini berbeza-beza dari tempat ke tempat berdasarkan pentakrifan tersendiri mengenai siapa yang dikenal pasti sebagai orang yang "berkulit putih", dan setiap kumpulan yang diasakan berdasarkan ideologi ini mempunyai musuh tersendiri mereka berdasarkan kumpulan ras dan budaya tertentu.
Biasan (filem)

Pelakon

Para pelakon yang berlakon di dalam filem ini termasuk Mas Khan, Lana Nordin, Jalaluddin Hassan, Emma Akma

Penerbitan

Filem Biasan ini dihasilkan oleh Janu Talkies.

Keluaran dan sambutan

Filem ini dikelaskan sebagai P13 dengan bimbingan ibu bapa untuk kanak-kanak bawah umur 13 tahun.
Parbayse

Parbayse merupakan sebuah komun di jabatan Pyrénées-Atlantiques di barat-daya Perancis.
Gostimë

Gostimë merupakan sebuah munisipaliti di Daerah Elbasan, Elbasan County, tengah Albania.
San Pedro Manrique

San Pedro Manrique merupakan sebuah kawasan perbandaran di Sepanyol di Soria, di komuniti autonomi Castile dan León.
Lecah salji

Lecah salji terhasil daripada campuran hablur ais kecil (misalnya dalam bentuk salji) yang mencair bersama air dalam bentuk cecair. Ia kadangkala juga boleh bercampur dengan kotoran lalu menyebabkannya kelihatan berwarna keperangan.
Lecahan ini boleh mendatangkan masalah dan bahaya kepada pesawat yang berangkat kerana kebolehannya mengurangkan cengkaman pada landasan berlepas lalu boleh menyebabkan kemalangan. Kereta dan lori turut terjejas kerana jarak pembrekan dikurangkan memberikan kesan yang sama.
Tentera Laut Uthmaniyah

Armada pra-Uthmaniyah Turki

Armada laut Turki pertama di Anatolia, yang mana terdiri daripada 33 buah kapal layar dan 17 buah perahu dayung, telah dibentuk di pelabuhan Smyrna (İzmir) by Tzachas pada tahun 1081, berikutan penaklukan ke atas Smyrna, Vourla (Urla), Kysos (Çeşme), Phocaea (Foça) dan Teos (Sığacık) di pantai Aegean, Anatolia pada tahun yang sama. Armada Tzachas menyerang Lesbos pada tahun 1089 dan Chios pada tahun 1090, sebelum dikalahkan oleh armada Byzantine berdekatan dengan Kepulauan Oinousses, luar pantai Chios pada 19 Mei 1090, yang mana menjadi kemenangan utama pertama diraih oleh pihak Anatolia Turki dalam pertempuran laut. Pada tahun 1091, armada Tzachas menyerang pulau-pulau Samos dan Rhodes di Laut Aegean, tetapi dikalahkan dan dihalau oleh para laksamana Byzantine iaitu Constantine Dalassenos dan John Doukas. Pada tahun 1095, armada Tzachas menyerang kota pelabuhan strategik dan Teluk Adramyttium (Edremit) di pantai Anatolia Aegean dan kota Abydos di Selat Dardanelles.
Sultan Rûm Seljuq Alaeddin Keykubad I menakluk Alaiye (Alanya) dan membina sebuah gedung senjata tentera laut di sana. Alanya menjadi pelabuhan induk bagi armada Seljuk di Laut Mediterranean. Keykubad I kemudian menubuhkan sebuah armada di Laut Hitam yang berpangkalan di Sinope (Sinop), di bawah arahan Amir Chupan. Beliau berjaya menakluk sebahagian semenanjung Crimea dan Sugdak di Laut Azov (1220–1237).

Armada Danube

Saiz Armada Danube dalam Tentera Laut Uthmaniyah semasa Perang Turki Besar pada akhir kurun ke-17 adalah 52 buah kapal (4 buah galliot, 28 buah frigat dan 20 buah bot sungai bawah-rata) dengan 4,070 anak kapal.
Ibul, Kota Manna

Poskod

Poskod yang digunakan di Ibul adalah 38513. Terdapat 11 buah desa di dalam daerah kecamatan Kota Manna.
Alameda del Valle

Alameda del Valle merupakan sebuah kawasan perbandaran yang terletak di Sepanyol dalam wilayah Madrid
Sekolah Kebangsaan Taman Muda

Sejarah

LATAR BELAKANG

Sekolah Kebangsaan Taman Muda mula ditubuhkan pada bulan Januari 1987. Peringkat awal penubuhannya adalah bertempat di SRK Kampung Cheras Baru hanya pada sesi petang. Bilangan murid-murid pada masa itu adalah seramai 142 orang yang merupakan pelajar dari SRK Kampung Cheras Baru dan yang tinggal di kawasan taman-taman perumahan berdekatan Taman Muda.

PERKEMBANGAN FIZIKAL
Sekolah kebangsaan Taman Muda akhirnya berjaya dipindahkan ke bangunan sendiri (seperti sekarang) pada bulan April 1987.Peringkat awal perpindahan, sekolah ini mempunyai 2 blok bangunan 3 tingkat dan sebuah kantin. Ia meliputi 18 buah bilik darjah, sebuah bilik guru, sebuah pejabat, sebuah pusat sumber dan 5 buah stor / bilik serbaguna. Kemudian, bangunan sekolah ini bertambah dengan 2 blok setingkat 3 bilik dan sebuah blok setingkat 2 bilik. Pada tahun 1995, sebuah bangunan blok baru 3 tingkat telah dibina yang menempatkan 12 bilik darjah. Penghujung tahun 1999, sebuah bilik komputer ( Bilik Bestari ) telah berjaya diwujudkan bagi menempatkan beberapa komputer untuk pengajaran dan pembelajaran berbantukan komputer. Bilik bestari ini telah dilengkapi dengan rangkaian networking dan internet dan yang terkini WIFI.
PERKEMBANGAN SEKOLAH

Sekolah ini telah berkembang dengan pesatnya sejak mula ia ditubuhkan. Pada awalnya hanya terdapat sebanyak 13 buah kelas dengan pelbagai aliran dari tahun 1 hingga tahun 6. Bilangan tenaga pengajar pula adalah seramai 17 orang termasuk Guru Besar. Pada tahun 2009, jumlah murid telah meningkat kepada 1247 orang murid dan 69 orang guru termasuk Guru Besar,tiga orang Guru Penolong Kanan dan seorang Penyelia Petang. Adalah dijangkakan bilangan murid dan guru akan bertambah dari masa ke semasa berikutan perkembangan pesat kawasan perumahan sekitarnya.

Logo Sekolah

MIKROSKOP Konsep – Penemuan. Huraian : Hidup adalah satu proses penemuan. Sekolah berperanan membantu murid-murid menemui ilmu baru melalui pemikiran, penyelidikan dan penganalisaan.
BENTUK LENGKUNG DI BAWAH Konsep – Kesempurnaan. Huraian : Matlamat pendidikan sekolah adalah untuk melahirkan generasi murid BERILMU, BERAKHLAK dan BERJASA.
JALUR BIRU,MERAH & PUTIH Konsep – Keamanan. Huraian : Untuk menentukan perkembangan fizikal dan intelek murid tercapai, maka sekolah menyediakan suasana yang indah, aman dan harmoni.
JALUR KUNING & MERAH Konsep – Kedaulatan. Huraian : Berada di bawah naungan Kerajaan Negeri Selangor Darul Ehsan.
HIJAU Konsep – Kesuburan fizikal dan mental. Huraian : sekolah sebagai tapak semaian menyuburkan nilai-nilai pada naluri kanak-kanak melalui didikan dan bimbingan yang terancang menerusi kurikulum dan ko-kurikulum.
BENTUK PERISAI Konsep – Ketahanan. Huraian : Sekolah bertanggungjawab memberi perlindungan, mempertahankan jiwa murid daripada diresapi oleh anasir negative.
BENTUK BUMBUNG Konsep – Penaung. Huraian : Sekolah sebagai penaung memberikan perlindungan dan kesejahteraan kepada murid-murid.
OBOR & BUKU Konsep –Penyuluh Ilmu. Huraian : Obor menyinari masa depan, manakala buku sebagai sumber segala ilmu.
Hardinghen

Hardinghen merupakan sebuah komun di jabatan Pas-de-Calais di utara Perancis.
Horcajo de las Torres

Horcajo de las Torres merupakan sebuah kawasan perbandaran di Sepanyol di Ávila, di komuniti autonomi Castile dan León.
Sahatwar

Demografik 2001

Menurut bancian India pada tahun 2001, Sahatwar memiliki bilangan penduduk seramai 18,972. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sahatwar memiliki kadar pendidikan (kebolehan membaca) 51%, di bawah kadar purata kebangsaan 59.5%; dengan 62% lelaki dan 38% wanita mampu membaca. 17% dari populasi berusia di bawah 6 tahun. (2001)
Tasdorf

Tasdorf merupakan sebuah kawasan perbandaran terletak di daerah Plön, Schleswig-Holstein, Jerman.
Marjaliza

Marjaliza merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Zarina Zainuddin

Kehidupan awal

Zarina merupakan bekas pelajar Sekolah Menengah Kebangsaan Dato' Abdul Rahman Yaakub, Bota Kanan, Perak. Beliau juga merupakan anak kelahiran Seremban, Negeri Sembilan namun membesar di Parit, Perak dan juga kakak tiri kepada pelakon wanita era 90-an iaitu  arwah Lyana Sulaiman.

Kerjaya

Minat Zarina terhadap bidang seni muncul dek kerana kerap membaca majalah hiburan dan majalah remaja sehingga menerbitkan perasaan teruja Zarina untuk menjadi artis ketika beliau masih muda. Bagi merealisasikan impiannya itu, beliau telah menyertai pertandingan pencarian wajah yang dianjurkan sebuah majalah popular. Impian beliau semakin menjadi kenyataan selepas beliau memenangi tempat ketiga pada pertandingan akhir siri pencarian wajah itu.
Selepas kejayaan itu, beliau telah mencuba nasib sebagai pelakon di Sarimah Film Production Sdn. Bhd dan mendapat tunjuk ajar serta asas lakonan daripada Datuk Sarimah Ahmad. Bermula dari saat itu, Zarina berpeluang untuk berlakon dalam filem pertamanya berjudul Sumpahan Berdarah (1989) diikuti Lirikan Siluman Ular dan Sepasang Mata Maut.
Selain itu, beliau juga pernah merakamkan album bersama arwah adik beliau iaitu Lyana Sulaiman di bawah bimbingan Ramli MS suatu ketika dahulu.
Zarina bakal membintangi telefilem khas raya yang berjudul Huru Hara Raya yang bakal ditayangkan di TV3 pada Raya Pertama iaitu 25 Jun 2017. Telefilem terbitan Arie Zaharie Production ini mengisahkan gelagat lucu sebuah keluarga di Pulau Pinang, sepasang suami isteri yang mempunyai perniagaan yang diusahakan sendiri. Mereka juga sibuk melakukan persiapan untuk majlis perkahwinan anak mereka. Kejadian huru hara berlaku apabila mereka tidak dapat menentukan apa yang perlu diutamakan. Telefilem ini juga dibintangi oleh Kamal Adli, Zara Zya, Shamsul Ghau Ghau, Kazar Saisi dan ramai lagi. Pada Syawal kedua, Zarina bakal muncul dalam sebuah telefilem berjudul Serondeng Daging Abang Sado yang akan bersiaran di TV1.

Kehidupan peribadi

Zarina telah bernikah dengan Dato' Sri Dr. Abu Raihan Wan Jaafar pada tahun 1993. Pasangan ini mempunyai empat orang anak lelaki iaitu sepasang kembar Muhammad Adam Azrai Abu Raihan, Muhammad Naim Azrai Abu Raihan, Muhammad Raizal Azrai Abu Raihan (Azal) dan Muhammad Razil Azrai Abu Raihan (Azil).
Beliau buat julung kalinya telah mendedahkan wajah suami dan madunya, Datin Sri Noorhasimah Mohd Noor kepada umum padal awal tahun 2015 kerana selama ini beliau menyimpan kemas rahsia berkenaan. Zarina berbuat demikian kerana tidak mahu masyarakat menimbulkan spekulasi tentang status perkahwinannya terutama selepas kisah dirinya kembali solo bertebaran.
Bari Sadri

Demografik 2001

Menurut bancian India pada tahun 2001, Bari Sadri memiliki bilangan penduduk seramai 15,001. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bari Sadri memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 60% lelaki dan 40% wanita mampu membaca. 13% dari populasi berusia di bawah 6 tahun. (2001)
Dąbrowa Górnicza

Dąbrowa Górnicza (diucapkan:  [dɔ̃'brɔvagur'niʧa]) merupakan sebuah bandar di Poland selatan dengan 140,000 penduduk pada tahun (1999) dan keluasan 177 km², di sebuah kawasan yang disebut Zagłębie Dąbrowskie.
Terletak di Wojewodztwo slaskie (sejak 1999), sebelumnya di Wojewodztwo katowickie (1975-1998).
NBA Radio Network

The NBA Radio Network was the official national radio broadcaster, distributed by Public Interest Affiliates (PIA), a Chicago radio syndication company, of National Basketball Association games (more specifically, a regular season game of the week, the All-Star Game, as many as 31 playoff contests, including all of the conference finals and Finals, and even the draft and lottery) from the 1990-91 through the 1994-95 season. NBA Radio was ultimately supplanted by ESPN Radio.
America's Next Top Model Musim 7

The Girl Who Breaks Down

Tarikh Disiarkan : 15 November 2006
Para peserta bertemu dengan pelatih pelakon Tasha Smith di Los Angeles Repertory Company untuk penbelajaran lakonan. Setiap peserta dikehendaki melakukan lakonan sebagai seorang bisu untuk filem senyap. Selepas itu, CariDee telah dipilih sebagai pemenang cabaran, dan dia telah diberi peluang berlakon watak sementara dalam drama The CW "One Tree Hill." Peserta telah mendapat sebuah VHS dan melihat CariDee sebagai pemenang dan Tyra membuat kejutan yang mereka akan ke Barcelona, Sepanyol.
Yankee

Istilah Yanki (bahasa Inggeris: Yankee dan kadang-kadang diringkaskan sebagai Yank) mempunyai beberapa makna berkait selalunya merujuk kepada seseorang dari Utara Amerika Syarikat. Di dalam Amerika Syarikat, maknanya pelbagai. Asalnya, istilah ini digunakan untuk merujuk kepada penduduk New England seperti yang digunakan Mark Twain dalam karyanya A Connecticut Yankee in King Arthur's Court. Semasa dan selepas Perang Saudara Amerika, maknanya berkembang termasuk mana-mana penduduk utara atau penduduk di negeri yang berada dalam Kesatuan dan termasuk siapa saja dari timur laut AS.
Vettavalam

Demografik 2001

Menurut bancian India pada tahun 2001, Vettavalam memiliki bilangan penduduk seramai 13,401. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Vettavalam memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
La Cauchie

La Cauchie merupakan sebuah komun di jabatan Pas-de-Calais di utara Perancis.
Gaya Directoire

Gaya Directoire (Sebutan bahasa Perancis: [di.ʁɛk.twaʁ]) menerangkan tempoh dalam seni hiasan, fesyen, dan reka bentuk terutamanya perabot serentak dengan Revolusi pasca Direktori Perancis (November 2, 1795-November 10, 1799).  Gaya ini menggunakan bentuk seni bina Neoklasikal, ukiran minimum, expanses planar venir yang sangat berbutir, dan lukisan hiasan yang digunakan.  Ia adalah peralihan gaya antara Louis XVI dan Empayar. 
Gaya Directoire didirikan terutamanya oleh arkitek dan pereka Charles Percier (1764-1838) dan Pier François Léonard Fontaine (1762-1853).  Dalam penggunaan bentuk seni bina Neoklasik dan motif hiasan, gaya ini menjangkakan gaya Empayar yang lebih lambat dan lebih rumit, yang diperkenalkan selepas Napoleon menubuhkan Empayar Perancis Pertama. 

Gaya Directoire mencerminkan kepercayaan Revolusi dalam nilai-nilai republikan Rom:
 "Kebajikan yang sopan dari Rom Republik telah ditegakkan sebagai standard bukan hanya untuk seni tetapi juga untuk tingkah laku politik dan moral swasta.  Konvensyen melihat diri mereka sebagai wira antik.  Kanak-kanak dinamakan selepas Brutus , Solon dan Lycurgus .  Perayaan-perayaan Revolusi dipentaskan oleh Jacques-Louis David sebagai ritual antik.  Malah kerusi di mana jawatankuasa Salut Publique duduk dibuat pada model antik yang dibuat oleh David....  Malah Neo-classicisme menjadi bergaya".
Ekonomi terancang

Peralihan

Poland merupakan negara sosialis pertama yang menghapuskan kawalan harga pada 1 Januari, 1990. Diikuti Czechoslovakia pada 1 Januari, 1991.Dalam tahun 1990, Kesatuan Soviet dan Republik Rakyat China, telah mengambil langkah peralihan sistem ekonomi, dari ekonomi terancang kepada ekonomi campuran. Namun, Republik Rakyat China masih mengekalkan sistem pentadbiran yang sama, iaitu komunisme.
Saint-Sauvant, Vienne

Saint-Sauvant ialah sebuah komun di jabatan Vienne di wilayah Poitou-Charentes barat Perancis.
Jimmy Shanley

Azmy@Jimmy Shanley Norjahan Saleh atau lebih dikenali sebagai Jimmy Shanley merupakan berdarah kacukan Melayu-Australia. Dilahirkan pada 13 Julai 1980 di Ipoh, Perak.
Beliau mendapat pendidikan Chartered Institute of Transport United Kingdom (Business Administration), merupakan penyanyi, pengacara dan akauntan.
Pernah menganggotai kumpulan Trez sebelum dipanggil untuk ujibakat pengacara, tiga hari sebelum menduduki peperiksaan. Diberi tanggungjawab mengendalikan rancangan Trek Selebiriti sehingga 53 episod, dan juga bertugas sebagai akauntan.

Perkahwinan dan rentetannya

Jimmy dan Nursuhaila Eliani Datuk Suhaimy telah mendirikan rumah tangga pada 1 Oktober 2010 di kediaman keluarga perempuan di Sunway Rahman Putera, Sungai Buloh. Mas kahwin sebanyak RM31,186 yang diambil bersempena tarikh lahir Nursuhaila pada 31 Januari 1986 . Kedua-dua mereka mula tinggal berasingan sejak 21 Oktober 2010, iaitu 20 hari selepas bernikah. Selepas berkahwin, mereka menetap sekejap di Putra Heights, Subang Jaya. Selepas berkahwin mereka berbulan madu di Koh Samui, Thailand. Hasil perkahwinan itum mereka mendapat anak perempuan bernama Zahrah Shanley.
Jimmy memfailkan perintah kembali taat terhadap isterinya pada 3 Januari 2011 diikuti permohonan nusyuz pada 27 Januari 2011 di Mahkamah Rendah Syariah Shah Alam . Prosiding di hadapan Hakim Syarie, Saharudin Selamat. 
 Jimmy Shanley menafikan cuba menyindir ibu mertuanya, usahawan Datin Muniroh Kassim dalam episod terbaru drama bersiri Tanah Kubur yang ditayangkan di Astro Oasis. Watak gigolo dan 'Datin Iroh' itu mengikut skrip yang dihasilkan syarikat produksi Opera Klasik Sdn Bhd, Rashid Sibir.

Pada Oktober 2012, akhirnya mereka berdua bercerai secara khuluk (tebus talak) sebanyak RM1 di Mahkamah Rendah Syariah Subang. Mereka berdua setuju bercerai talak satu bain sughro (talak yang tidak boleh rujuk kembali kepada perkahwinan asal melainkan dengan pernikahan yang baharu walaupun isterinya dalam idah) di hadapan Hakim Syarie Abd Halim Abu Samah. Nursuhaila selaku plaintif bersetuju menggugurkan hak tuntutan nafkah edah, mutaah, tertunggak serta hutang. Tuntutan hadanah iaitu hak jagaan anak yang difailkan Jimmy di Mahkamah Tinggi Syariah Shah alam akan diteruskan untuk perbicaraan.Anak perempuan pasangan itu, Zahrah Rania Shanley yang kini berusia setahun berada di bawah jagaan ibunya, namun Jimmy diberikan hak untuk melawat bila-bila masa.
Hautefeuille

Hautefeuille ialah sebuah komun yang terletak di komun Seine-et-Marne di utara-tengah Perancis.
Simancas

Simancas merupakan sebuah kawasan perbandaran di Sepanyol di Valladolid, di komuniti autonomi Castile dan León.
Mahakarya

Mahakarya atau magnum opus (kata bahasa Latin bermaksud "karya besar") merujuk kepada ciptaan atau pengkaryaan yang telah diberikan sambutan kritis positif tinggi lagi-lagi membawa kepada nama si pengkarya melalui menjadi masyhur dan gemilang kehebatan pengkaryaan yang dihasilkan dari segi kepandaian atau daya kreatif, ketinggian mutu kerja atau ketekunan. 
Pada asalnya, mahakarya merujuk kepada kerja yang dihasilkan oleh seorang pelatih atau pengembara yang bercita-cita untuk menjadi tukang mahir dalam sistem gencana Eropah lama. Kelayakan seseorang ini didasarkan kepada karya yang dihasilkannya sama ada dalam pertukangan besi atau emas, masakan, dan sebagainya. Karya yang mencapai tahap mutu yang diterima gencana ini akan menjadi bahan bukti kelayakannya serta disimpan sebagai contoh.